Joves Naturistes

Trobada Internacional de Joves Naturistes (FNI)
2026-06-27 00:00 - 2026-07-01 23:59 (Europe/Madrid) | Càmping naturista Relax-Nat, Barri Canyelles, 2, Mont-ras, Girona, 17253, Espanya
Aquest any, del dissabte 27 de juny al dimecres 1 de juliol de 2026 se celebrarà a casa nostra la Trobada Internacional de Joves Naturistes de la Federació Naturista Internacional. Es tracta d’un esdeveniment anual que té lloc cada any a un país diferent (les dues edicions passades van ser a Països Baixos i a Regne Unit, amb participació nostra), i aquesta vegada la portem a Catalunya!
La trobada tindrà lloc al càmping naturista Relax-Nat (Mont-Ras, Girona), i és organitzada per Joves Naturistes del CCN i la Federación Española de Naturismo (FEN), amb suport de la Federació Naturista-Nudista de Catalunya (FNNC), i amb el suport i direcció de la Federació Naturista Internacional (FNI-INF).
La trobada està oberta a totes les persones joves sòcies de qualsevol associació afiliada a les federacions membres de la FNI. En el cas de Catalunya, teniu el Club Català de Naturisme, l’Associació Naturista de la Platja de l’Aiguadolç i l’Associació d’Amics de la Platja Naturista del Torn. Si encara no sou sòcies, és un molt bon moment per fer-ho!
A totis lis participants inscrits se lis assignarà un lloc en una tenda de campanya compartida de l’INF-FNI o un espai per a la seva pròpia tenda. L’esmorzar està inclòs en el preu, excepte el dia de l’arribada.
FORMULARI D’INSCRIPCIÓ (+ informació): https://fienta.com/inf-fni-2024-international-naturist-youth-gathering-171864
Opcions de transport:

Aeroport de Girona-Costa Brava (a 46,1 km del lloc de l’esdeveniment).
Aeroport de Barcelona (a 132 km del lloc de l’esdeveniment).
Estació de Flaçà (tren R11 o RG1, a 38 km del lloc de l’esdeveniment – punt de recollida).

Vegeu aquest arxiu per a una guia detallada amb instruccions sobre com arribar al punt de recollida o al càmping des de diferents punts de partida.
PREGUNTES FREQÜENTS
Hi ha aparcament disponible?
Sí, hi ha aparcament disponible al càmping per un petit suplement.
Hi ha piscina al càmping?
Sí.
He de portar sac de dormir i coixí?
Sí. Aquests articles no s’inclouen. Una cadira plegable, si en teniu, també us pot ser útil. També podeu portar la vostra tenda de campanya.
El càmping està reservat exclusivament per a nosaltres o hi ha altres campistes?
Aquest càmping també està obert a altres campistes. Tindrem una zona privada dins del recinte per al nostre grup.
Quines activitats s’organitzen?
Hem planificat una àmplia gamma d’activitats, des d’un petit festival de música folk fins a una excursió a les platges d’ús nudista de la zona, així com entreteniment nocturn. Sempre hi ha alguna cosa per fer.
He de participar en totes les activitats programades?
No. Participa-hi tant (o tan poc) com vulguis.
Vindré amb amiguis i no tinc la meva pròpia tenda. Podem compartir la mateixa tenda comuna?
Farem tot el possible per assegurar que lis amiguis estigueu juntis. Si us plau, escriviu els noms de les persones amb qui voleu estar a la secció de comentaris.
Teniu cap pregunta?
Contacteu amb Álvaro Torijano, responsable internacional de joves de la FNI — youth@inf-fni.org
Us demanarem que respecteu l’ètica i els valors naturistes en tot moment. És imprescindible que tothom cuidi l’espai i que es respectin les necessitats de les persones (independentment del físic, la identitat i expressió de gènere, orientació, lloc d’origen, etc.), ja que es pretén que la trobada sigui un espai el més divers i segur possible. L’incompliment d’aquesta condició pot comportar l’expulsió de l’esdeveniment sense dret a reemborsament. Aquesta decisió és a discreció de l’organització de l’esdeveniment (o de la direcció del càmping). Teniu una molt bona referència sobre les pautes de comportament a seguir a les nostres normes de conducta.
CALENDARI (ORIENTATIU) D’ACTIVITATS PROGRAMADES

HORARI
DISSABTE 27
DIUMENGE 28
DILLUNS 29
DIMARTS 30
DIMECRES 1

8h – 9h
Reunió grup organizador
Esmorzar
Esmorzar
Esmorzar
Esmorzar

9:30 – 13
Preparació dels espais
Activitat 3:
Joc de cultura catalana
8: «Connecta amb la terra»
Excursió nudista a cala Estreta
9: Taller d’argila cosmètica
12: Taller naturista
13: Temps lliure i activitats de piscina
17: Neteja de les parcel·les i instal·lacions comunes
Activitat de comiat

13 – 15
Dinar
Dinar
Dinar
Dinar
Dinar

15:30 – 19:30
Arribada – instal·lació
Prendre el sol, nedar, conèixer gent…
4: Temps lliure
5: Folk a pèl (aprendre a ballar)
10: Caminada nudista a cala Corbs, cala Castell.
Visita al poblat ibèric de Castell. Retorn per la Cabana de Gaudí
14: Taller de percussió corporal i entrenament vocal
15: Taller de ratafia
Clausura
Sortida

Sopar
Sopar
Sopar
Sopar
Final de l’esdeveniment

21:30 – 01
Activitats 1-2:
D’on veniu?
6: Ballada Folk a pèl
11: karaoke o activitat musical
16: Concurs de còctels sense alcohol (Mocktails)

Càmping Naturista Relax-Nat • Barri Canyelles, 2, 17253 Mont-ras, 17253 Girona, Catalunya
